CELEX: 32015D0670
Language: el
Date: 2015-04-27 00:00:00
Title: Εκτελεστική απόφαση (ΕΕ) 2015/670 της Επιτροπής, της 27ης Απριλίου 2015, σχετικά με τη συμμόρφωση των τιμών μονάδας στις ζώνες χρέωσης για το 2015 βάσει του άρθρου 17 του εκτελεστικού κανονισμού (ΕΕ) αριθ. 391/2013 [κοινοποιηθείσα υπό τον αριθμό C(2015) 2635] (Κείμενο που παρουσιάζει ενδιαφέρον για τον ΕΟΧ)

29.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 110/25
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/670 ΤΗΣ ΕΠΙΤΡΟΠΉΣ
   της 27ης Απριλίου 2015
   σχετικά με τη συμμόρφωση των τιμών μονάδας στις ζώνες χρέωσης για το 2015 βάσει του άρθρου 17 του εκτελεστικού κανονισμού (ΕΕ) αριθ. 391/2013
   
      
         [κοινοποιηθείσα υπό τον αριθμό C(2015) 2635]
      
   
   (Τα κείμενα στη αγγλική, βουλγαρική, ελληνική, εσθονική, δανική, ισπανική, κροατική, λετονική, λιθουανική, μαλτέζικη, ουγγρική, πολωνική, πορτογαλική, ρουμανική, σλοβενική, σουηδική, τσεχική και φινλανδική γλώσσα είναι τα μόνα αυθεντικά)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 550/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με την παροχή υπηρεσιών αεροναυτιλίας στο πλαίσιο του Ενιαίου Ευρωπαϊκού Ουρανού (κανονισμός για την παροχή υπηρεσιών) (1), και ιδίως το άρθρο 15 παράγραφος 4,
   Εκτιμώντας τα ακόλουθα:
   
               (1)
            
            
               Ο εκτελεστικός κανονισμός (ΕΕ) αριθ. 391/2013 της Επιτροπής (2) καθορίζει κοινό σύστημα χρέωσης των αεροναυτιλιακών υπηρεσιών. Το κοινό σύστημα χρέωσης αποτελεί αναπόσπαστο στοιχείο για την επίτευξη των στόχων του μηχανισμού επιδόσεων, όπως ορίζεται στο άρθρο 11 του κανονισμού (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου (3) και στον εκτελεστικό κανονισμό (ΕΕ) αριθ. 390/2013 της Επιτροπής (4).
            
         
               (2)
            
            
               Η εκτελεστική απόφαση 2014/132/ΕΕ της Επιτροπής (5) ορίζει τους στόχους επιδόσεων σε κλίμακα Ένωσης, συμπεριλαμβανομένου ενός στόχου οικονομικής απόδοσης για τις υπηρεσίες αεροναυτιλίας κατά τη διαδρομή εκφραζόμενης σε καθορισμένο κόστος μονάδας για την παροχή των εν λόγω υπηρεσιών, για τη δεύτερη περίοδο αναφοράς, η οποία καλύπτει τα έτη από το 2015 έως και το 2019.
            
         
               (3)
            
            
               Το άρθρο 17 παράγραφος 1 στοιχεία β) και γ) του εκτελεστικού κανονισμού (ΕΕ) αριθ. 391/2013 προβλέπει ότι η Επιτροπή πρέπει να εξετάσει τις τιμές μονάδας στις ζώνες χρέωσης για το 2015 που θα υποβάλουν τα κράτη μέλη στην Επιτροπή έως την 1η Ιουνίου 2014, σύμφωνα με τις απαιτήσεις του άρθρου 9 παράγραφοι 1 και 2 του εν λόγω κανονισμού. Κατά την εν λόγω εξέταση ελέγχεται εάν οι συγκεκριμένες τιμές μονάδας είναι σύμφωνες με τους εκτελεστικούς κανονισμούς (ΕΕ) αριθ. 390/2013 και (ΕΕ) αριθ. 391/2013.
            
         
               (4)
            
            
               Η Επιτροπή πραγματοποίησε την αξιολόγηση των τιμών μονάδας με τη στήριξη του φορέα επανεξέτασης των επιδόσεων, ο οποίος έχει αναλάβει να επικουρεί την Επιτροπή στην εφαρμογή του μηχανισμού επιδόσεων σύμφωνα με το άρθρο 3 του εκτελεστικού κανονισμού (ΕΕ) αριθ. 390/2013, και της κεντρικής υπηρεσίας τελών διαδρομής του Eurocontrol, χρησιμοποιώντας τα δεδομένα και τα πρόσθετα στοιχεία που διαβίβασαν τα κράτη μέλη έως την 1η Ιουνίου 2014, καθώς και τις σχετικές πληροφορίες που υποβλήθηκαν στο πλαίσιο των σχεδίων επιδόσεων. Κατά την αξιολόγηση ελήφθησαν επίσης υπόψη οι εξηγήσεις που δόθηκαν και οι διορθώσεις που έγιναν πριν από τη συνάντηση διαβούλευσης με αντικείμενο τις τιμές μονάδας κατά τη διαδρομή για το 2015, η οποία πραγματοποιήθηκε στις 25 και 26 Ιουνίου 2014 κατ' εφαρμογή του άρθρου 9 παράγραφος 1 του εκτελεστικού κανονισμού (ΕΕ) αριθ. 391/2013, καθώς και οι διορθώσεις από τα κράτη μέλη για τις τιμές μονάδας μετά από μετέπειτα επαφές μεταξύ της Επιτροπής, του φορέα επανεξέτασης των επιδόσεων και των ενδιαφερομένων κρατών μελών. Επιπλέον, η αξιολόγηση των τιμών μονάδας για το 2015 βασίσθηκε στην έκθεση του φορέα επανεξέτασης των επιδόσεων σχετικά με τα σχέδια επιδόσεων για τη δεύτερη περίοδο αναφοράς, η οποία υποβλήθηκε στην Επιτροπή στις 7 Οκτωβρίου 2014 και επικαιροποιήθηκε στη συνέχεια στις 15 Δεκεμβρίου 2014.
            
         
               (5)
            
            
               Με βάση την εν λόγω αξιολόγηση, η Επιτροπή διαπίστωσε, σύμφωνα με το άρθρο 17 παράγραφος 1 στοιχείο δ) του εκτελεστικού κανονισμού (ΕΕ) αριθ. 391/2013, ότι οι τιμές μονάδας στις ζώνες χρέωσης για το 2015 που υπέβαλε το Ηνωμένο Βασίλειο, η Ιρλανδία, η Βουλγαρία, η Ρουμανία, η Κύπρος, η Ελλάδα, η Μάλτα, η Κροατία, η Τσεχική Δημοκρατία, η Σλοβενία, η Ουγγαρία, η Πολωνία, η Λιθουανία, η Δανία, η Σουηδία, η Εσθονία, η Φινλανδία, η Λετονία, η Πορτογαλία και η Ισπανία είναι σύμφωνες με τους εκτελεστικούς κανονισμούς (ΕΕ) αριθ. 390/2013 και (ΕΕ) αριθ. 391/2013.
            
         
               (6)
            
            
               Σύμφωνα με το άρθρο 17 παράγραφος 1 στοιχείο δ) του εκτελεστικού κανονισμού (ΕΕ) αριθ. 391/2013, τα ενδιαφερόμενα κράτη μέλη πρέπει να ενημερωθούν για την ανωτέρω διαπίστωση.
            
         
               (7)
            
            
               Η διαπίστωση και η κοινοποίηση ότι οι τιμές μονάδας στις ζώνες χρέωσης είναι σύμφωνες με τους εκτελεστικούς κανονισμούς (ΕΕ) αριθ. 390/2013 και (ΕΕ) αριθ. 391/2013 πραγματοποιούνται με την επιφύλαξη του άρθρου 16 του κανονισμού (ΕΚ) αριθ. 550/2004.
            
         
               (8)
            
            
               Δεδομένου ότι τα τελικά σχέδια επιδόσεων για τη δεύτερη περίοδο αναφοράς δεν είχαν εγκριθεί πριν από την 1η Νοεμβρίου 2014, υπενθυμίζεται ότι, σύμφωνα με το άρθρο 17 παράγραφος 2 του εκτελεστικού κανονισμού (ΕΕ) αριθ. 391/2013, ζητείται από τα κράτη μέλη να υπολογίσουν εκ νέου τις τιμές μονάδας στις ζώνες χρέωσης για το 2015 εφόσον χρειάζεται με βάση τα τελικά σχέδια επιδόσεων που εγκρίθηκαν και να εφαρμόσουν τις νέες τιμές που θα υπολογισθούν εκ νέου όσο το δυνατόν ενωρίτερα εντός του 2015 και να μεταφέρουν οποιαδήποτε διαφορά οφειλόμενη στην προσωρινή εφαρμογή των τιμών μονάδας που προβλέπονται στην παρούσα απόφαση, στον υπολογισμό των τιμών μονάδας για το 2016.
            
         
               (9)
            
            
               Η Επιτροπή Ενιαίου Ουρανού δεν εξέδωσε γνώμη. Κρίθηκε απαραίτητη η έκδοση εκτελεστικής πράξης και ο πρόεδρος υπέβαλε το σχέδιο εκτελεστικής πράξης στην επιτροπή προσφυγών για περαιτέρω συζήτηση. Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής προσφυγών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι τιμές μονάδας στις ζώνες χρέωσης για το 2015 που παρατίθενται στο παράρτημα είναι σύμφωνες με τους εκτελεστικούς κανονισμούς (ΕΕ) αριθ. 390/2013 και (ΕΕ) αριθ. 391/2013.
   Άρθρο 2
   Η παρούσα απόφαση απευθύνεται στη Δημοκρατία της Βουλγαρίας, στην Τσεχική Δημοκρατία, στο Βασίλειο της Δανίας, στη Δημοκρατία της Εσθονίας, στην Ιρλανδία, στην Ελληνική Δημοκρατία, στο Βασίλειο της Ισπανίας, στη Δημοκρατία της Κροατίας, στην Κυπριακή Δημοκρατία, στη Δημοκρατία της Λετονίας, στη Δημοκρατία της Λιθουανίας, στην Ουγγαρία, στη Δημοκρατία της Μάλτας, στη Δημοκρατία της Πολωνίας, στην Πορτογαλική Δημοκρατία, στη Ρουμανία, στη Δημοκρατία της Σλοβενίας, στη Δημοκρατία της Φινλανδίας, στο Βασίλειο της Σουηδίας και στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
   
      Βρυξέλλες, 27 Απριλίου 2015.
      
         
            Για την Επιτροπή
         
         Violeta BULC
         
            Μέλος της Επιτροπής
         
      
   
   
      (1)  ΕΕ L 96 της 31.3.2004, σ. 10.
   
      (2)  Εκτελεστικός κανονισμός (ΕΕ) αριθ. 391/2013 της Επιτροπής, της 3ης Μαΐου 2013, για τον καθορισμό κοινού συστήματος χρέωσης των αεροναυτιλιακών υπηρεσιών (ΕΕ L 128 της 9.5.2013, σ. 31).
   
      (3)  Κανονισμός (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη χάραξη του πλαισίου για τη δημιουργία του Ενιαίου Ευρωπαϊκού Ουρανού (κανονισμός-πλαίσιο) (ΕΕ L 196 της 31.3.2004, σ. 1).
   
      (4)  Εκτελεστικός κανονισμός (ΕΕ) αριθ. 390/2013 της Επιτροπής, της 3ης Μαΐου 2013, για καθορισμό μηχανισμού επιδόσεων των υπηρεσιών αεροναυτιλίας και των λειτουργιών δικτύου (ΕΕ L 128 της 9.5.2013, σ. 1).
   
      (5)  Εκτελεστική απόφαση 2014/132/ΕΕ της Επιτροπής, της 11ης Μαρτίου 2014, σχετικά με τον καθορισμό στόχων επιδόσεων σε κλίμακα Ευρωπαϊκής Ένωσης για το δίκτυο διαχείρισης της εναέριας κυκλοφορίας και τα όρια έγκαιρης προειδοποίησης για τη δεύτερη περίοδο αναφοράς 2015-2019 (ΕΕ L 71 της 12.3.2014, σ. 20).
   
      ΠΑΡΑΡΤΗΜΑ
      
                   
               
               
                  Ζώνη χρέωσης
               
               
                  Τιμή μονάδας εξυπηρέτησης κατά τη διαδρομή για το 2015 σε εθνικό νόμισμα (1) (κωδικός ISO)
               
            
                  1
               
               
                  Βουλγαρία
               
               
                  60,40 BGN
               
            
                  2
               
               
                  Κροατία
               
               
                  351,00 HRK
               
            
                  3
               
               
                  Κύπρος
               
               
                  36,91 EUR
               
            
                  4
               
               
                  Τσεχική Δημοκρατία
               
               
                  1 204,05  CZK
               
            
                  5
               
               
                  Δανία
               
               
                  471,12 DKK
               
            
                  6
               
               
                  Εσθονία
               
               
                  31,10 EUR
               
            
                  7
               
               
                  Φινλανδία
               
               
                  56,23 EUR
               
            
                  8
               
               
                  Ελλάδα
               
               
                  38,38 EUR
               
            
                  9
               
               
                  Ουγγαρία
               
               
                  11 197,73  HUF
               
            
                  10
               
               
                  Ιρλανδία
               
               
                  29,60 EUR
               
            
                  11
               
               
                  Λετονία
               
               
                  27,58 EUR
               
            
                  12
               
               
                  Λιθουανία
               
               
                  46,82 EUR
               
            
                  13
               
               
                  Μάλτα
               
               
                  22,33 EUR
               
            
                  14
               
               
                  Πολωνία
               
               
                  143,89 PLN
               
            
                  15
               
               
                  Πορτογαλία — Λισαβόνα
               
               
                  37,13 EUR
               
            
                  16
               
               
                  Ρουμανία
               
               
                  164,60 RON
               
            
                  17
               
               
                  Σλοβενία
               
               
                  68,36 EUR
               
            
                  18
               
               
                  Ισπανία Κανάριοι Νήσοι
               
               
                  58,36 EUR
               
            
                  19
               
               
                  Ηπειρωτική Ισπανία
               
               
                  71,69 EUR
               
            
                  20
               
               
                  Σουηδία
               
               
                  609,06 SEK
               
            
                  21
               
               
                  Ηνωμένο Βασίλειο
               
               
                  73,11 GBP
               
            
         (1)  Στις ανωτέρω τιμές μονάδας δεν περιλαμβάνεται η τιμή μονάδας διοικητικής διεκπεραίωσης που αναφέρεται στο άρθρο 18 παράγραφος 1 του εκτελεστικού κανονισμού (ΕΕ) αριθ. 391/2013 και εφαρμόζεται στα κράτη που είναι συμβαλλόμενα μέρη της πολυμερούς συμφωνίας του Eurocontrol για τα τέλη διαδρομής.